તા 18 અને 19 દરમિયાન સ્થિતિ આપના પક્ષમાં રહેશે. આપના બેંક અને વીમાનું કાર્ય સારી રીતે પૂર્ણ થશે. દલાલી, શરાફી પેઢી, બેંકિંગ, કમિશન, કોમિટિડીની લે-વેચ કાર્યોમાં ગણતરીપૂર્વક આગળ વધવાથી ટુંકાગાળાના નાના-નાના લાભ મેળવી શકશો. વિદ્યાર્થીઓ માટે મહેનત જરૂરી રહેશે. યુવા વર્ગ માટે ઉત્સાહપૂર્વકનો સમય રહેશે. આપના કામ સારી રીતે પૂર્ણ થવાના કારણે રાહત અનુભવશો. પ્રણય પ્રસંગોમાં સફળતા મળશે. નવી મુલાકાતો અથવા નવા પાત્રો સાથે સંબંધોની શરૂઆત થવાના યોગ પણ બનશે. તા 20 અને 21 દરમિયાન ઓફિસમાં આપની આશા પ્રમાણેનું ફળ મળશે. પારિવારિક કાર્યોમાં આપ વ્યસ્ત રહેશો. લક્ષ્ય પ્રત્યે સંપૂર્ણ સમર્પિત થઇને કાર્ય કરશો. ઉચ્ચ અધિકારીઓનો પુરો સહયોગ મળશે. દરેક સુખસુવિધા મેળવશો. કાર્ય કરવાનું તમારામાં અનોખુ ઝનૂન રહેશે. નવા લોકો સાથે મુલાકાત થશે અને તેમની સાથે બંધાયેલા મૈત્રી સંબંધોનો લાભ પણ મેળવશો. તા 22 અને 23 દરમિયાન સારા ભવિષ્ય માટેની તક મળશે. વ્યવસાયમાં સ્થિતિ ખાસ સંતોષકારક નહીં રહે પરંતુ આપના પ્રયાસ અને મહેનતથી જે પણ ફળ મળે તેમાં આપને કાર્યસંતોષ રહેશે. આપ પોતાની પ્રતિષ્ઠા સુધારવાનો પ્રયત્ન કરશો. રોજબરોજના કાર્ય માટે આવશ્યક ફેરફારો કરશો. તા 24ના રોજ વાહન સાવધાનીપૂર્વક ચલાવવું.